מנחם עטיאה

הרב מנחם עטיאה (סביב ה'ת"ל, 1670 - לפני ניסן ה'תק"ט, 1749) היה ראש ישיבה, פוסק הלכה, מקובל, ודרשן. אב בית הדין ורבה של תטואן במאה השמונה עשרה.
קורותיו
נולד לאביו רבי יצחקויש אומרים ששם אביו היה יעקב. בתטואן. למד אצל רבי חסדאי אלמושנינו.מקבציאל חלק ל עמ' קסג. הוכר כחכם לא יאוחר משנת ה'תנ"ט.ראו תקנות חכמי פאס מהד' תשע"ג תקנה לא. נשלח יחד עם רבי יוסף ביבאס לפאס בכדי לאסוף תרומות לקהילת תטואן שהוכבד עליהם מסי המלך.ראו מלכי רבנן בערכו. בשנת ה'תפ"ח, לאחר פטירת רבו רבי חסדאי אלמושנינו, התמנה לאב בית הדין ורבה של העיר, ותיקן תקנות.ראו תקנות חכמי מכנאס חלק ב תקנה מ. בין הדיינים שכיהנו בבית דינו נמנים: רבי שלמה אבודרהם ורבי יעקב אבן מלכא.ראו משפט וצדקה ביעקב חלק ב סימן קכא. התכתב בהלכה עם רבי יהודה עייאש,ראו שו"ת בית יהודה חלק חו"מ סימן ט. רבי יעקב אבן צור,ראו לדוגמה: משפט וצדקה ביעקב חלק סימן פז. ורבי יוסף בן סאמון.ראו עדות ביהוסף דף סב.

בזמנו, מנהג העיר היה שלא לאכול בשר גם ביום ראש חודש אב, רבי מנחם רצה להתיר לאכול בשר בראש חודש, אך למעשה, הדבר לא הסתייע.ראו עטרת שלמה דיין סימן יד. רבי מנחם נחשב כבקי במנהגי תטואן, ותלמידו רבי יהודה אבודרהם קיבל ממנו את תורת המנהגים.ראו תורת משפחת דלויה עמ' 394.

נפטר בתטואן לפני ניסן ה'תק"ט.ראו תורת המשבי"ר הלכות חזקת קרקעות סימן ט, שרבי יעקב אבן צור מכנה את רבי מנחם עטיאה בברכת המתים בניסן תק"ט. בנו המפורסם היה רבי משה, שהגיה את כתבי אביו.
יצירתו
 קונטרס הטרפיות - נקרא גם: נר מערבי חלק ב.
 דרושים - נדפסו בספר 'נר מערבי' חלק ג. וכן נדפסו בספר 'ויעמידה ליעקב' לרבי יעקב כלפון.
 ביאורי מקראות - מפוזרים בכתבי יד.ראו למשל בכתב יד זה.
 פסקי דין - נדפסו בספרי חכמי דורו ונותרו בכתבי יד.
הערות שוליים

קטגוריה:תטואן: רבנים
קטגוריה:אבות בתי דין
קטגוריה:ראשי ישיבה מרוקאים